|  |  |
| --- | --- |
| C:\Users\ainur.abikenova\AppData\Local\Microsoft\Windows\INetCache\Content.Word\Áëàíê ðåøåíèé_Page_1.png | G:\Users\zeinep.zhumatayeva\Desktop\IATKL-ГЕ 2020\IATKL 2019-САЙТҚА АҚПАРАТ\IATKL Ақпан 2018\ЛОГО\21212121 (1).gif |

**АҚПАРАТТЫҚ ХАТ**

**2025 жылдың 11 сәуір** күні Назарбаев университеті Қазақ тілі және түркітану Департаментінің ұйымдастыруымен қазақтың ұлы тұлғасы Абай Құнанбайұлының 180 жылдығына арналған **«ЖАС ҒАЛЫМ - VІІ»** атты республикалық студенттердің дәстүрлі ғылыми конференциясы «***ХХІ ғасыр білім-ғылым кеңістігіндегі Абай феномені***» тақырыбында өтеді.

|  |  |
| --- | --- |
| Мақсаты | * Студенттердің қазақ тілінде академиялық ғылыми ізденістер жүргізу дағдыларын қалыптастыру және дамыту; * Жастар арасында қазақ тілінің мәртебесін арттыру; * Қоғамның өзекті мәселелерін зерттеу арқылы жастардың бойында тұлғалық белсенділігін дамыту; * Еліміздің ЖОО студенттері арасында интеграциялық қарым-қатынасты дамыту. |
| Қатысушылары | Қазақстанның жоғары оқу орындарының студенттері, магистранттары мен докторанттары қатыса алады.  Барлық мамандықтар бойынша қатысуға болады. |
| Басты бағыттары | 1. Қазақ тіл білімі ғылымы 2. Қазақ әдебиеттану ғылымы 3. Қазақстан тарихы ғылымы 4. Әлеуметтік-гуманитарлық ғылымдар 5. Жаратылыстану, техникалық және медициналық ғылымдар |
| Форматы | * *Гибридті* (оффлайн-онлайн, Microsoft Teams платформасы) * *Жұмыс тілі:* қазақ |
| Қатысу тәртібі мен іріктеу | * **30 наурызға дейін** - конференцияға қатысу өтінімі мен аңдатпа мына электронды пошта арқылы қабылданады: [**zhasgalym@nu.edu.kz**](mailto:zhasgalym@nu.edu.kz) * **Конференция жайлы ақпаратты «Зиялы» порталының арнайы парақшасынан көруге болады: https://ziyaly.kz** * **4 сәуірге дейін** - іріктеу кезеңі.Қатысу өтінімі мен ғылыми аңдатпаны іріктеу комиссиясы қарастырады және іріктеу нәтижесі қатысушыға хабарланады. |
| Қатысу өтінімі және аңдатпаға қойылатын талаптар | * *Қатысу өтінімі ақпараты* – студенттің аты-жөні, университеті, факультеті, курсы, ғылыми жетекшісі, баяндама тақырыбы, эл.поштасы, телефоны нөмері туралы мәліметтер беріледі. * *Аңдатпаға қойылатын техникалық талаптар*: Көлемі – 250-300 сөз; Мәтін Microsoft Word форматы; шрифт Times New Roman, кегль – 12, аралық (интервал) – дара (1), шегініс 1,25 см, барлық жағынан 2 см; мәтін – енінен орналасады; мәтін соңында 5-6 кілт сөз беріледі. * Қатысым өтінімі мен аңдатпа белгіленген мерзімнен кеш жіберген және талапқа сай келмейтін жағдайда қабылданбайды. Авторлар ұсынылған материалдардың мазмұны мен сауаттылығына жауап береді. Ұйымдастыру комитеті материалдарды сұрыптау мәселесін өзі шешуге құқылы. |
| Конференция  бағдарламасы | * *Мерзімі мен уақыты:* **11 сәуір 2025 жыл, 09.00-18.00** * *Өтетін орны*: Назарбаев университеті, блок С3, Қызыл Зал * Конференцияның ашылуы рәсімі мен пленарлық мәжіліс; * Конференцияның 5 бағыты бойынша панельдік сессиялар; * Конференцияның жабылу рәсімі және марапаттау |
| Конференцияны өткізу тәртібі | * Конференция бағдарламасына сәйкес ғылыми баяндама презентация негізінде ауызша қорғалады. Баяндама регламенті – 20 минут. * Қатысушы презентациясын дисскусант, қатысушылар және көрермендер алдында ауызша қорғайды. Әр презентацияның қорғалу уақыты конференция бағдарламасында көрсетіледі. * Конференцияның басты төрт бағыты бойынша дискуссанттар шешімімен үздік баяндамалар іріктеліп, марапатталады. * Конференция аңдатпалары электронды жинақ түрінде шығады. Үздік баяндамалар «Зиялы» ақпараттық порталында жарияланады. * Конференция қатысушыларына - сертификат, ғылыми жетекшілерге - алғыс хат, үздік баяндамашыларға – арнайы сыйлықтар беріледі. |
| Қаржыландыру | Конференция жұмысына қатысу – тегін. Қатысушы шығындары жөнелтуші тараптан өтеледі. |
| Мекенжайы және байланыс телефондары | Астана қаласы, Қабанбай батыр даңғылы, 53, Назарбаев университеті, «Қазақ тілі және түркітану» Департаменті, 8 блок, 120 кабинет.  Жауаптылар: Құсайынова Мейрамгүл, Әбдіғаппарова Жанар, Жүнісхан Айдын, Абжанова Самал. Телефондары: 87026002479, 87018009926. |

**Ұйымдастыру комитеті**